
 I. ОБЩИ ПОЛОЖЕНИЯ:

Ясно се налага изводът, че обучението от разстояние в електронна среда може да подпомага и да поддържа образователния процес при възникнали извънредни обстоятелства, но не може да замени взаимодействието в традиционната класна стая, присъствения контакт. ОРЕС показва  по-висока увереност при работа с технологиите, по-голяма автономност на училищните екипи и по-силна ангажираност на родителите, но откроява и редица тревоги, сред които липсата на възможности за пълноценно общуване, влошената мотивация, понижената ангажираност, а оттам и по-слабите образователни резултати при не малка част от учениците. 
Планът с конкретните мерки за преодоляване на дефицитите, натрупани от обучението от разстояние в електронна среда, е изготвен от сформирания екип в училището след анализ на ситуацията.

II. ОСНОВНА ЦЕЛ:

Компенсиране на отрицателните последици от продължителното обучение от разстояние в електронна среда, преодоляване на образователните дефицити, подобряване на общуването и мотивацията на учениците, ангажиране на родителите.

III. ОСНОВНИ ЗАДАЧИ:

· Сформиране на екипи в училището, които да създадат условия  и методическа подкрепа на учителите за регулярно прилагане на компетентностния подход,  проектно-базираното обучение и екипната работа в учебния час с цел по-добро мотивиране на учениците.

Екип 1:	Муса Арнауд

Екип 2: 	Мохамед Мехмед

· Диагностика на индивидуалния напредък на всеки ученик
· чрез контролни
· писмени работи и изпитвания
· наблюдение на текущата работа;
· Преценка на евентуалните пропуски и обучителни затруднения;
· Постигане на обратна връзка;
· Правилно и спокойно комуникиране;
· Пълноценно взаимодействие с ученици и родители;
· Осигуряване на обща и допълнителна подкрепа;
· Създаване на позитивен организационен климат.


IV. ДЕЙНОСТИ ЗА ОБЩА И ДОПЪЛНИТЕЛНА ПОДКРЕПА ЗА ПРЕОДОЛЯВАНЕ НА ДЕФИЦИТИТЕ И ЗАТРУДНЕНИЯТА:

1. Допълнително обучение в рамките на 60 – 120 учебни часа в учебни дни (т.е. по 4 часа седмично/1 час на ден в 4 дни), което може да се прилага за ученици, отсъствали повече от 10 учебни дни по уважителни причини, и за ученици със системни пропуски по даден учебен предмет.
2. Допълнително обучение еднократно в рамките на 10 учебни часа, което може да се прилага за ученици с 3 слаби оценки/срочна оценка слаб (2).
3. Допълнително синхронно обучение в извънредни 10 часа месечно, разпределени между отделните учебни предмети и предназначени за компенсиране на липсата на взаимодействие с учителя за ученици, обучавани в ОРЕС при условията на чл. 115а, ал. 4 от ЗПУО, които само са наблюдавали уроци, без да участвали наред с останалите ученици.
4. Допълнително обучение в рамките на до 80 часа по време на лятната ваканция.
5. Допълнително консултиране по учебни предмети за всички ученици, които имат желание и нужда, което се осъществява ежеседмично по график от всички учители по предмети извън редовните учебни часове.
6. Занимания по интереси и други дейности, които да повишат мотивацията и да отговорят на нуждата от общуване с други ученици със сходни интереси и таланти.
7. Участие на ученици в общоучилищни, общински и областни културни и спортни мероприятия.
8. Допълнителна работа с педагогическия съветник.
9. Провеждане на срещи  и разговори с родители:
- за уведомяване на откритите дефицити
- за предприетите мерки
- за постигнатите резултати

     V. МЕТОДИ:

· Проектно- базирано обучение – създава богати възможности за интердисциплинарност, гласува доверие на учениците, създава умения за работа в екип, идентифицира значими за учениците реални проблеми, извършва се изследователска дейност чрез  разработено решение с набор от съвременни средства за визуализация, насърчава учениците за активност и създава култура за учене и придобиване на нужните умения за живот;

· Компетентностен подход – обучение чрез набелязване на компетентности/ способности, като съчетание на умения, знания и нагласи, без да се следва стриктно учебното съдържание. В Рамката на ключовите компетентности за учене през целия живот лежи концепцията за комплекса от компетентности, необходими за личностно развитие, активно гражданство, социално включване и пригодност за трудова заетост през XXI век. Те са приложими за всички възрасти и за всички форми на обучение, правят реално ученето през целия живот, осигуряват връзка с пазарана труда, инструмент са за измерване на качеството, създават възможности за мобилност и глобалност;

· Интерактивни техники и подходи- мозъчни атаки, панелна дискусия, изобразяване на идеи, ролеви, симулационни и ситуационни игри и др.

· Организиране на училищни мероприятия и отбелязване на празници;

          VI. МОНИТОРИНГ:

· Своевременно проследяване, отчитане и обсъждане с учениците и техните родители индивидуалния им напредък и фокусиране върху постиженията и поддържане на интереса и мотивацията за учене;
· Организиране на периодични информативни срещи на екипа за споделяне на добри практики и за създаване на позитивни условия.

